|  |  |
| --- | --- |
|  | Este artigo amosa letras xeorxianas. Sen o soporte axeitado, o texto pode mostrar símbolos sen sentido, coma caixas, marcas e outros. |

**Batumi** (en xeorxiano: ბათუმი, tamén coñecido como **Batum**) é unha cidade costeira e capital da República Autónoma de Axaria, no sur de Xeorxia. Cunha poboación de 152 839 habitantes (2014), é a terceira cidade máis grande e unha das cidades portuarias e comerciais máis importantes de Xeorxia. Está situada nunha zona subtropical, rica en agricultura, cultivos de froitas cítricas e té. Mentres que as principais industrias da cidade son a construción naval, procesamento de alimentos e electricidade, a maioría da súa economía xira en torno ao turismo.

Historia
--------

### Historia pre-rusa

Batumi atópase no lugar da antiga colonia grega da Cólquida, chamada *Bathus* ou *Bathis* - que deriva da expresión grega *bathus limen* ou *limin bathis*, topónimo que significa *porto de profundidade* ou *porto de augas profundas*.

Batumi, como Xeorxia, estivo historicamente nas marxes de grandes imperios (persas, romanos, bizantinos, árabes, mongois, turcos e rusos), tamén vinculada ao reino armenio, e viviu como parte dun Estado unificado so unha fracción da súa existencia como nación.

Os turcos otománs a ocuparon por primeira vez durante a rexencia de Kakhaber II Vardanize de Guria (1469-1483), pero as súas forzas non se radicaron. En 1536 a conquistaron os otománs por segunda vez. Rustam Gurieli (1534-1564) recuperouna en 1564, pero os otománs regresaron pouco despois.

En 1877 tiña 5,000 habitantes e un activo porto comercial de escravos.

### Imperio Ruso e URSS

Hotel Hilton en Batumi.
En 1878, Batumi foi anexada polo Imperio ruso, de acordo co Tratado de San Stefano, entre o Imperio ruso e o Imperio otomán (ratificado o 23 de marzo). Pola contra, de acordo cun secreto Convenio anglo-otomán de Chipre, os británicos ían a ser autorizados a ocupar Chipre. Dende 1878 e ata 1991, ano da independencia de Xeorxia, Batumi estivo o dominio ruso e soviético.

Con posterioridade, a cidade foi declarada porto libre ata 1886. Funcionou como un centro dun distrito militar especial ata que foi incorporada no Goberno de Kutaisi o 12 de xuño de 1883. Finalmente, o 1 de xuño de 1903, co Okrug de Artvin, estableceuse como a Rexión (óblast) de Batumi, baixo o control directo do Goberno Xeral de Xeorxia.

Ao final da primeira guerra mundial, co desmembramento do Imperio ruso con ocasión da Revolución Rusa, Batumi, como parte da República Democrática de Xeorxia, foi independente entre 1918 e 1921. O Exército Vermello ocupou o país, e a cidade caeu baixo dominio soviético.

Mediante o tratado entre Rusia e Turquía do 16 de marzo de 1921, as provincias de Kars e Ardahan volveron á nova República de Turquía, pero Batumi quedou totalmente baixo o control da nova Unión Soviética. Ao acceder ao poder os bolxeviques en Moscova, o 16 de xuño de 1921 converteuse na capital da República Socialista Soviética Autónoma de Axaria dentro da R.S.S. de Xeorxia.

O 9 de abril de 1991, pozo antes do colapso da Unión Soviética, Batumi -no marco da segunda República de Xeorxia- recuperou a independencia, como a república autónoma de Axaria, dentro de Xeorxia.

Clima
-----

| Datos climáticos para Batumi |
| --- |
| Mes | Xan | Feb | Mar | Abr | Mai | Xuñ | Xul | Ago | Set | Out | Nov | Dec | Anual |
| Temperatura máxima en °C | 25 | 26 | 28 | 32 | 33 | 36 | 40 | 37 | 34 | 31 | 30 | 28 | 40 |
| Media máxima en °C | 10 | 11 | 12 | 16 | 19 | 23 | 26 | 26 | 23 | 19 | 16 | 12 | 17,8 |
| Media diaria en °C | 7 | 7 | 9 | 12 | 16 | 20 | 22 | 22 | 20 | 16 | 12 | 9 | 14,3 |
| Media mínima en °C | 4 | 4 | 5 | 9 | 13 | 17 | 19 | 19 | 16 | 13 | 9 | 6 | 11,2 |
| Temperatura mínima en °C | −5 | −6 | −3 | 1 | 5 | 8 | 11 | 11 | 10 | 5 | −1 | −4 | −6 |
| Precipitación media mm | 281 | 228 | 174 | 122 | 92 | 163 | 182 | 255 | 335 | 306 | 304 | 276 | 2 718 |
|
| Media de horas de sol mensuais | 99 | 105 | 126 | 148 | 199 | 235 | 214 | 223 | 201 | 176 | 125 | 107 | 1 958 |
| Fonte #1: weatherbase.com |
| Fonte #2:  |

Cidades irmandadas
------------------

* Italia Bari, Italia
* España -  Donostia, España - País Vasco
* Savannah, Estados Unidos
* Grecia Pireo, Grecia
* Kislovodsk, Rusia
* Trebisonda, Turquía
* Vanadzor, Armenia
* Grecia Volos, Grecia
* Ucraína Ialta, Ucraína
* Ucraína Ternopil, Ucraína
* España -  Valencia, España - Comunidade Valenciana
* Cartaxena, Colombia
* España - Cataluña Barcelona, España - Cataluña

Galería de imaxes
-----------------

* 
* 
* 
* 
* 
*

Notas
-----

1. ↑  "Weatherbase". Consultado o 6 de abril de 2009.
2. ↑  "The duration of sunshine in some cities of the former USSR" (en Russian). Meteoweb.ru. Consultado o 27 de setembro de 2012.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Batumi Modificar a ligazón no Wikidata*** |

### Ligazóns externas

* Páxina oficial da cidade *(en xeorxiano)*

|  |  |
| --- | --- |
| Control de autoridades | 
* Wd: Q25475
* WorldCat
* VIAF: 159456622
* BNF: 162003036
* BRE: 1864704
* EBID: ID
* GEC: 0008369
* GeoNames: 615532
* GND: 4303592-9
* LCCN: n81071595
* MusicBrainz: ID
* NKC: ge433673
* OSM: 2009237
* SUDOC: 166983675

 |